কোরবানির ক্ষেত্রে সবচেয়ে গুরুত্বপূর্ণ বিষয় হলো নবীর হাদিসের আলোকে সঠিকভাবে কোরবানির পশু নির্বাচন করা। স্বাস্থ্যবান, দেখতে সুদর্শন পশু কোরবানি করতে উৎসাহিত করা হয়েছে। রোগ-ব্যাধি দ্বারা আক্রান্ত, অসুস্থ, খোঁড়া, কানা ইত্যাদি দোষে দুষ্ট ত্রুটিযুক্ত পশু কোরবানি দিতে নিষেধ রয়েছে। কোরবানিকারী হজে না গিয়েও হজের সওয়াব পেতে পারেন। এজন্য হাজিদের অনুসরণ করতেই গুরুত্ব আরোপ করে রসুল (সা.) বলেছেন ‘যদি তোমাদের মধ্যে কেউ কোরবানির নিয়ত করে, তবে জিলহজ মাসের নতুন চাঁদ দেখার পর থেকে সে যেন চুল, নখ স্পর্শ না করে।’